प्रधानमंत्री नरेंद्र मोदी दुनिया के उन महत्वपूर्ण नेताओं में शामिल हो गए हैं, जिनकी मोम की प्रतिमा मैडम तुसाद के सिंगापुर, हांगकांग और बैंकॉक संग्रहालय में लगी हैं। 65 साल के मोदी की मोम की प्रतिमा को सोमवार को उनके सात, रेसकोर्स रोड आवास पर दिखाया गया था। यह प्रतिमा लंदन में मैडम तुसाद म्‍यूजियम में लगेगी और लोग इसे 28 अप्रैल को देख सकेंगे। प्रतिमा में मोदी को हाथ जोड़कर ‘नमस्ते’ करते दिखाया गया है, जो उजला कुर्ता और क्रीम रंग की जैकेट में हैं।